Amerikalik o‘smir o‘ziga yurak ko‘chirib o‘tkazilgach, kasalxona koykasida raqsga tushdi (video)

AQShning Merilend shtati Baltimor shahrida yashovchi 16 yoshli Amari Xoll yurakni ko‘chirib o‘tkazish operatsiyasidan keyin kasalxona karavotida yotib, raqsga tushdi. Rolik Fox 5 DC’ning Facebook’dagi sahifasida e’lon qilindi va ikki kun ichida 2 million martadan ko‘proq ko‘rildi.

 Skrinshot: Facebook
Videoda narkozdan keyin endigina o‘ziga kelgan Xoll qo‘llarini g‘ayrat bilan harakatlantirib, shifokorlarni muvaffaqiyatli o‘tgan operatsiya bilan tabriklashni boshlagan. O‘spirinning xolasi aytishicha, u kamyob yurak xastaligi bilan tug‘ilgan va bir necha oy davomida o‘ziga mos donorlik organini kutgan.